ΓΡΑΠΤΗ ΕΡΩΤΗΣΗ E-1737/99

υποβολή: Camilo Nogueira Romn (Verts/ALE) προς την Επιτροπή

(1 Οκτωβρίου 1999)

Θέμα: Πρόγραμμα για τη διαχείριση των στερεών αστικών αποβλήτων στη Γαλικία

Το πρόγραμμα Sogama(1) για τη διαχείριση των στερεών αστικών αποβλήτων στη Γαλικία επωφελείται για την περίοδο 1997-1999 χρηματοδότησης ύψους 155 238 273 ecu, εκ των οποίων το 54,88 θα διατεθεί από τον δημόσιο τομέα (η συμμετοχή του Ταμείου Συνοχής είναι της τάξης του 85 %) και το 45,12 % από τον ιδιωτικό. Ενώ με την περιγραφή του προγράμματος δίδεται ιδιαιτέρα έμφαση στην ελαχιστοποίηση, την επαναχρησιμοποίηση και την ανακύκλωση των απορριμμάτων, η ίδια η πραγματικότητα και οι βασικές κατευθυντήριες γραμμές του τείνουν προς την αποτέφρωση, η οποία και λαμβάνει τη μερίδα του λέοντος στις επενδύσεις. Το πρόγραμμα ευνοεί την αύξηση των απορριμμάτων και δεν ενσωματώνει άλλα δημόσιου χαρακτήρα περιφερειακά προγράμματα της Γαλικίας που να βασίζονται στον περιορισμό και την ανάκτηση των απορριμμάτων ή στην ανακύκλωσή τους.

Εξ άλλου, ο σταθμός μεταφοράς αποβλήτων της Vilaboa, o οποίος δεν προβλεπόταν από το αρχικό σχέδιο πρόκειται να εγκατασταθεί σε μία κοιλάδα που αποτελεί ιδανικό τόπο για κατοικίες και η επιλογή της για την εγκατάσταση του σταθμού έγινε με μοναδικό γνώμονα το πολιτικό συμφέρον του κυβερνώντος κόμματος της περιφέρειας και συνεπάγεται για τον Δήμο της Vilaboa αφόρητεςλικές και οικολογικές επιβαρύνσεις, καθώς πρόκειται να εξυπηρετήσει και πόλεις όπως το Vigo και η Pontevedra.

Τι προτίθεται να πράξει η Επιτροπή για να αποφύγει την εφαρμογή του προγράμματος Sogamaπό τους όρους αυτούς και για να εμποδίσει την εγκατάσταση του σταθμού μεταφοράς της αποβλήτων της Vilaboa;

(1) ΕΕ C 244 της 27.8.1999, σελ. 11.

Απάντηση του κ. Barnier εξ ονόματος της Επιτροπής

(9 Νοεμβρίου 1999)

Το σχέδιο 97/11/61/047, που χρηματοδοτήθηκε από το Ταμείο Συνοχής και που είναι γνωστότερο με την ονομασία «Σχέδιο Sogama», εντάσσεται στο σχέδιο διαχείρισης των αστικών στερεών αποβλήτων της αυτόνομης κοινότητας της Γαλικίας, που αποσκοπεί στην μακροπρόθεσμη βελτίωση της ελλειμματικής κατάστασης της περιοχής αυτής στον εν λόγω τομέα. Προκειμένου να επιτευχθούν οι ειδικοί στόχοι του εν λόγω σχεδίου, η περιφερειακή κυβέρνηση κατάρτισε ένα πρόγραμμα ελαχιστοποίησης, επαναχρησιμοποίησης, επιλεκτικής συλλογής και ανακύκλωσης των στερεών αποβλήτων, που θα συμπληρωθεί με ενέργειες ευαισθητοποίησης των πολιτών.

Σάυτό το πλαίσιο, το σχέδιο Sogama προβλέπει την κατασκευή σειράς συνθέτων εγκαταστάσεων, η δημιουργία των οποίων έχει αποδειχθεί δύσκολη χωρίς κοινοτική χρηματοδοτική συμμετοχή. Οι άλλες προβλεπόμενες ενέργειες για την επίτευξη των στόχων του γενικού σχεδίου θα πραγματοποιηθούν από τις εθνικές αρχές, οι οποίες έχουν επίσης την ευθύνη να εντάξουν στο σχέδιο οιοδήποτε έργο ή πρωτοβουλία που μπορεί να συμβάλει στην επίτευξη του σχεδίου. Η Επιτροπή έχει ωστόσο εξαρτήσει τη χρηματοδότηση από τηνποβολή, από τουςπευθύνους του σχεδίου, περιοδικών εκθέσεων σχετικά με το συνολικό στάδιο προόδου του προγράμματος.

Όσον αφορά ειδικότερα τον σταθμό μεταφόρτωσης της Vilaboa, αυτός συγκαταλεγόταν πάντα μεταξύ των εννέα σταθμών που προβλέπονται στο σχέδιο που είχεποβληθεί στην Επιτροπή για συγχρηματοδότηση, η επιλογή τοποθεσίας των οποίων είχε αποφασιστεί από τις αρμόδιες αρχές του σχεδίου. Η Επιτροπή ενέκρινε το σχέδιο αυτό αφού προέβη, κατά τη διάρκεια εξέτασης του φακέλου, σε εκτίμηση του κόστους και των κοινωνικο-οικονομικών πλεονεκτημάτων του συνόλου του σχεδίου και της συμφωνίας του με τις άλλες κοινοτικές πολιτικές, κυρίως στον τομέα του περιβάλλοντος. Εφόσον συγκεντρώνονται όλοι οι όροι που απαιτούνται από τον κανονισμό (ΕΚ) αριθ. 1164/94 του Συμβουλίου της 16ης Μαΐου 1994, για την ίδρυση του Ταμείου Συνοχής(1), η Επιτροπή δεν θεωρεί ότι το σχέδιο Sogama και ο σταθμός μεταφόρτωσης της Vialboa θα πρέπει να σταματήσουν.

(1) ΕΕ L 130 της 25.5.1994.